Broj: 711-I-2135-P-136-21/23-10-23

Zagreb, 12. listopada 2023.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Aleksandre Jozić-Ileković, kao predsjednice Povjerenstva, Nike Nodilo Lakoš, Igora Lukača, Ines Pavlačić i Ane Poljak, kao članova Povjerenstva, na temelju članka 30. stavka 1. podstavka 1. i članka 39. stavka 1. Zakona o sprječavanju sukoba interesa („Narodne novine“, br. 26/11., 12/12., 126/12., 48/13., 57/15. i 98/19., u daljnjem tekstu: ZSSI), **povodom prijave mogućeg sukoba interesa dužnosnika Šimice Dragičevića, zamjenika gradonačelnika Grada Supetra do 20. svibnja 2021.**,na 27. sjednici, održanoj 12. listopada 2023., donosi sljedeću

**ODLUKU**

**Postupak za odlučivanje o sukobu interesa protiv dužnosnika Šimice Dragičevića, zamjenika gradonačelnika Grada Supetra do 20. svibnja 2021., u odnosu na okolnost sudjelovanja u postupku izdavanja koncesijskih odobrenja trgovačkom društvu Svpetrvs hoteli d.d. dana 28. svibnja 2021., 2. lipnja 2021. i 15. srpnja 2021. kao predsjednik Vijeća za davanje koncesijskih odobrenja Grada Supetra, a u kojem je trgovačkom društvu u navedenom razdoblju bio zaposlen njegov zet, neće se pokrenuti s obzirom na to da iz postupanja dužnosnika ne proizlazi da je došlo do moguće povrede odredbi ZSSI-a.**

Obrazloženje

Povjerenstvo je dana 14. lipnja 2021. zaprimilo prijavu mogućeg sukoba interesa koja je u knjizi ulazne pošte Povjerenstva zaprimljena pod poslovnim brojem: 711-U-2352-P-136/21-01-2. U predmetnoj prijavi u bitnom se navodi da je Šimica Dragičević, zamjenik gradonačelnika Grada Supetra do 20. svibnja 2021., kao član Vijeća za dodjelu koncesijskih odobrenja u lipnju 2021. godine SvPetrvs hotelima, u kojima je zaposlen njegov zet, na javnom natječaju dodijelio koncesijsko odobrenje. Podnositelj prijave je porukom elektroničke pošte od 15. lipnja 2021. proslijedio žalbu s dokumentacijom upućenu Vijeću za odlučivanje o koncesijskim odobrenjima/Ministarstvu mora, prometa i infrastrukture na Odluku Vijeća za koncesijska odobrenja Grada Supetra u kojoj se u bitnom navodi da SvPetrvs hoteli nisu zadovoljili preduvjete za dobivanje koncesijskog odobrenja na pomorskom dobru za iznajmljivanje ležaljki na Tri mosta u Supetru te da su morali biti izuzeti iz natječaja Grada Supetra zbog bespravnog korištenja i zagrađivanja 2 000 m² pomorskog dobra bez pravne osnove.

 Člankom 3. stavkom 1. točkom 39. ZSSI-a propisano je da su gradonačelnici, općinski načelnici i njihovi zamjenici dužnosnici u smislu toga Zakona.

Uvidom u Registar dužnosnika kojeg vodi Povjerenstvo, utvrđeno je da je Šimica Dragičević obnašao dužnost zamjenika gradonačelnika Grada Supetra od 7. lipnja 2013. do 28. svibnja 2017. te od 29. svibnja 2017. do 20. svibnja 2021. Slijedom navedenog, povodom obnašanja navedene dužnosti, Šimica Dragičević bio je u obvezi postupati sukladno odredbama ZSSI-a.

U tijeku postupka Povjerenstvo je izvršilo uvid u prijavu od 14. lipnja 2021. i njenu dopunu od 15. lipnja 2021., Registar dužnosnika, Registar imovinskih kartica, izvadak iz matice vjenčanih od 28. kolovoza 2021. KLASA: 223-03/21-003/170, URBROJ: 2181-12-00-21-1, dopis trgovačkog društva Svpetrvs hoteli d.d. od 19. svibnja 2023., podatke sudskog registra Trgovačkog suda u Splitu, dopis Grada Supetra od 26. svibnja 2023. KLASA: 043-01/23-01/01, URBROJ: 2181-11-03/1-23-2, Odluku o imenovanju članova Vijeća za davanje koncesijskih odobrenja Grada Supetra KLASA: 940-06/17-02/05, URBROJ: 2104/01-02/1-17-3, od 20. prosinca 2017., zahtjev trgovačkog društva Svpetrvs hoteli d.d. od 8. travnja 2021. s popratnom dokumentacijom, koncesijsko odobrenje od 28. svibnja 2021. KLASA: UP/I-940-06/21-02/23, URBROJ: 2104/01-02/1-21-2, zahtjev trgovačkog društva Svpetrvs hoteli d.d. od 8. travnja 2021. s popratnom dokumentacijom, koncesijsko odobrenje od 28. svibnja 2021. KLASA: UP/I-940-06/21-02/25, URBROJ: 2104/01-08/1-21-2, zahtjev trgovačkog društva Svpetrvs hoteli d.d. od 8. travnja 2021. s popratnom dokumentacijom, koncesijsko odobrenje od 28. svibnja 2021. KLASA: UP/I-940-06/21-02/28, URBROJ: 2104/01-08/1-21-2, zahtjev trgovačkog društva Svpetrvs hoteli d.d. od 8. travnja 2021. s popratnom dokumentacijom, koncesijsko odobrenje od 2. lipnja 2021. KLASA: UP/I-940-06/21-02/31, URBROJ: 2104/01-08/1-21-2, zahtjev trgovačkog društva Svpetrvs hoteli d.d. od 9. srpnja 2021. s popratnom dokumentacijom te dodatni prilog navedenom zahtjevu, koncesijsko odobrenje od 15. srpnja 2021. KLASA: UP/I-940-06/21-02/49, URBROJ: 2104/01-08/1-21-2, žalbe ………………., Rješenja Vijeća za davanje koncesijskih odobrenja kojima su navedene žalbe odbačene, dopise kojima se žalbe ………………….. dostavljaju na nadležno postupanje Ministarstvu mora, prometa i infrastrukture, te koncesijska odobrenja izdana zajedničkom obrtu R.R. Watersports, obrtu Sto posto, ………………., trgovačkim društvima Kamp Bunja d.o.o., Safari j.d.o.o. i Sunce hoteli d.d., obrtu Moonkiki, obrtu Inluma, obrtu Punta, Irante, taxi prijevozu na moru, obrtu Tosti,

Uvidom u Registar imovinskih kartica koji vodi Povjerenstvo utvrđeno je da je dužnosnik u izvješću o imovinskom stanju dužnosnika od 10. svibnja 2019. naveo da ima kćer ………….. te je u svrhu utvrđivanja činjenica u postupku iz nadležnosti Povjerenstva od Matičnog ureda Supetar zatražen dopisom Broj: 711-I-1123-P-136/21-03-11 od 29. srpnja 2021. izvadak iz matice vjenčanih za brak koji je sklopila kćer dužnosnika te je na isto traženje Matični ured Supetar odgovorio dopisom od 27. kolovoza 2021. u prilog kojem je dostavljen navedeni izvadak.

Uvidom u dostavljeni izvadak iz matice vjenčanih od 28. kolovoza 2021. utvrđeno je da je 15. listopada 2016. sklopljen brak između kćeri dužnosnika i ……………….

Povjerenstvo je nadalje dopisom Broj: 711-I-908-P-136-21/23-06-23 od 15. svibnja 2023. od trgovačkog društva Svpetrvs hoteli d.d. zatražilo dostavu očitovanja je li ………… bio zaposlen u tom trgovačkom društvu, na kojim radnim mjestima i u kojim razdobljima.

Na navedeno traženje trgovačko društvo Svpetrvs hoteli d.d. se očitovalo dopisom od 19. svibnja 2023. navodeći da je ……………… zaposlen u navedenom trgovačkom društvu od 21. siječnja 2020. na neodređeno vrijeme, na radnom mjestu pomoćnika direktora tehničkog sektora.

Uvidom u podatke sudskog registra Trgovačkog suda u Splitu utvrđeno je da je trgovačko društvo Svpetrvs hoteli d.d. upisano sa sjedištem u Gradu Supetru i, pored ostalih, za obavljanje djelatnosti ugostiteljstva i turističku djelatnost.

Također, Povjerenstvo je dopisom Broj: 711-I-909-P-136-21/23-07-23 od 15. svibnja 2023. od Grada Supetra zatražilo dostavu očitovanja tko su bili članovi Vijeća za davanje koncesijskih odobrenja Grada Supetra koje je tijekom 2021. izdavalo koncesijska odobrenja, tko je imenovao članove navedenog Vijeća, kojim aktom, temeljem kojih kriterija i koje su bile ovlasti navedenog Vijeća u postupcima izdavanja odobrenja, kojim su pravnim i fizičkim osobama tijekom 2021. godine izdana koncesijska odobrenja i za obavljanje kojih djelatnosti te je li trgovačkom društvu Svpetrvs hoteli d.d. izdano koncesijsko odobrenje tijekom 2021. godine.

Na spomenuto je traženje Grad Supetar odgovorio dopisom od 26. svibnja 2023. uz koji je dostavio dokumentaciju u koju je Povjerenstvo izvršilo uvid kako slijedi.

Uvidom u dostavljenu Odluku o imenovanju članova Vijeća za davanje koncesijskih odobrenja Grada Supetra KLASA: 940-06/17-02/05, URBROJ: 2104/01-02/1-17-3, od 20. prosinca 2017. utvrđeno je da je istu donijelo Gradsko vijeće Grada Supetra te da je istom za članove Vijeća za davanje koncesijskih odobrenja Grada Supetra imenovano pet osoba i to tri predstavnika Grada Supetra, jedan predstavnik Upravnog odjela za turizam i pomorstvo Splitsko-dalmatinske županije te jedan predstavnik Lučke kapetanije Split, Lučke ispostave Supetar. Dužnosnik Šimica Dragičević imenovan je za člana navedenog Vijeća kao predstavnik Grada Supetra.

Uvidom u dostavljeni zahtjev trgovačkog društva Svpetrvs hoteli d.d. od 8. travnja 2021. utvrđeno je da je isti podnesen Gradu Supetru, Vijeću za davanje koncesijskih odobrenja za davanje koncesijskog odobrenja za komercijalno-rekreacijske sadržaje na mikrolokaciji L+S O16 Uvala Vela luka – Površina na istočnom dijelu Bilog rata na vremensko razdoblje od jedne godine. Navedenom zahtjevu priložena je popratna dokumentacija.

Uvidom u dostavljeno koncesijsko odobrenje od 28. svibnja 2021. KLASA: UP/I-940-06/21-02/23, URBROJ: 2104/01-02/1-21-2, utvrđeno je da je Vijeće za davanje koncesijskih odobrenja Grada Supetra isto izdalo trgovačkom društvu Svpetrvs hoteli d.d. za komercijalno-rekreacijske sadržaje na mikrolokaciji O)16 – istočni dio Bilog rata na rok od 28. svibnja 2021. do 31. prosinca 2021. uz naknadu za koncesijsko odobrenje od 1.650,00 kuna. U potpisu navedenog odobrenja stoji predsjednik Vijeća.

Uvidom u dostavljeni zahtjev trgovačkog društva Svpetrvs hoteli d.d. od 8. travnja 2021. utvrđeno je da je isti podnesen Gradu Supetru, Vijeću za davanje koncesijskih odobrenja za davanje koncesijskog odobrenja za komercijalno-rekreacijske sadržaje na mikrolokaciji L+S O11 Uvala Vela luka – Počev od južnog ugla č.z.br. 2115 do polovine zapadnog dijela samog rta Bilog rata na vremensko razdoblje od jedne godine. Navedenom zahtjevu priložena je popratna dokumentacija.

Uvidom u dostavljeno koncesijsko odobrenje od 28. svibnja 2021. KLASA: UP/I-940-06/21-02/25, URBROJ: 2104/01-08/1-21-2, utvrđeno je da je Vijeće za davanje koncesijskih odobrenja Grada Supetra isto izdalo trgovačkom društvu Svpetrvs hoteli d.d. za komercijalno-rekreacijske sadržaje na mikrolokaciji O)11 – Počev od južnog ugla k.č.br. 2115 do polovine zapadnog dijela samog rta Bilog rata od 28. svibnja 2021. do 31. prosinca 2021. uz naknadu za koncesijsko odobrenje od 5.130,00 kuna. U potpisu navedenog odobrenja stoji predsjednik Vijeća.

Uvidom u dostavljeni zahtjev trgovačkog društva Svpetrvs hoteli d.d. od 8. travnja 2021. utvrđeno je da je isti podnesen Gradu Supetru, Vijeću za davanje koncesijskih odobrenja za davanje koncesijskog odobrenja za komercijalno-rekreacijske sadržaje na mikrolokaciji ZS N2 Uvala Vela luka na vremensko razdoblje od jedne godine. Navedenom zahtjevu priložena je popratna dokumentacija.

Uvidom u dostavljeno koncesijsko odobrenje od 28. svibnja 2021. KLASA: UP/I-940-06/21-02/28, URBROJ: 2104/01-08/1-21-2, utvrđeno je da je Vijeće za davanje koncesijskih odobrenja Grada Supetra isto izdalo trgovačkom društvu Svpetrvs hoteli d.d. za komercijalno-rekreacijske sadržaje na mikrolokaciji N)2 – Uvala Vela luka od 28. svibnja 2021. do 31. prosinca 2021. uz naknadu za koncesijsko odobrenje od 12.000,00 kuna. U potpisu navedenog odobrenja stoji predsjednik Vijeća.

Uvidom u dostavljeni zahtjev trgovačkog društva Svpetrvs hoteli d.d. od 8. travnja 2021. utvrđeno je da je isti podnesen Gradu Supetru, Vijeću za davanje koncesijskih odobrenja za davanje koncesijskog odobrenja za komercijalno-rekreacijske sadržaje na mikrolokaciji L+S O14 Uvala Vela luka – predio Tri mosta na vremensko razdoblje od jedne godine. Navedenom zahtjevu priložena je popratna dokumentacija.

Uvidom u dostavljeno koncesijsko odobrenje od 2. lipnja 2021. KLASA: UP/I-940-06/21-02/31, URBROJ: 2104/01-08/1-21-2, utvrđeno je da je Vijeće za davanje koncesijskih odobrenja Grada Supetra isto izdalo trgovačkom društvu Svpetrvs hoteli d.d. za komercijalno-rekreacijske sadržaje na mikrolokaciji O)14 – Uvala Vela luka – predio Tri mosta na rok od 2. lipnja 2021. do 31. prosinca 2021. uz naknadu za koncesijsko odobrenje od 4.500,00 kuna. U potpisu navedenog odobrenja stoji predsjednik Vijeća.

Uvidom u dostavljeni zahtjev trgovačkog društva Svpetrvs hoteli d.d. od 9. srpnja 2021. utvrđeno je da je isti podnesen Gradu Supetru, Vijeću za davanje koncesijskih odobrenja za davanje koncesijskog odobrenja za komercijalno-rekreacijske sadržaje na mikrolokaciji L+S O19 Uvala Banj na vremensko razdoblje od jedne godine. Navedenom zahtjevu priložena je popratna dokumentacija.

Uvidom u dostavljeno koncesijsko odobrenje od 15. srpnja 2021. KLASA: UP/I-940-06/21-02/49, URBROJ: 2104/01-08/1-21-2, utvrđeno je da je Vijeće za davanje koncesijskih odobrenja Grada Supetra isto izdalo trgovačkom društvu Svpetrvs hoteli d.d. za komercijalno-rekreacijske sadržaje na mikrolokaciji O)19 – Uvala Banj na rok od 15. srpnja 2021. do 31. prosinca 2021. uz naknadu za koncesijsko odobrenje od 1.500,00 kuna. U potpisu navedenog odobrenja stoji predsjednik Vijeća.

Uz dopis Grada Supetra dostavljena je i žalbe ………………. izjavljene protiv koncesijskog odobrenja od 28. svibnja 2021. KLASA: UP/I-940-06/21-02/23, URBROJ: 2104/01-02/1-21-2, koncesijskog odobrenja od 28. svibnja 2021. KLASA: UP/I-940-06/21-02/25, URBROJ: 2104/01-02/1-21-2, koncesijskog odobrenja od 28. svibnja 2021. KLASA: UP/I-940-06/21-02/28, URBROJ: 2104/01-02/1-21-2, koncesijskog odobrenja od 28. svibnja 2021. KLASA: UP/I-940-06/21-02/31, URBROJ: 2104/01-02/1-21-2, Rješenja Vijeća za davanje koncesijskih odobrenja kojima su navedene žalbe odbačene iz razloga što nisu izjavljene od ovlaštene osobe te dopise kojima se žalbe ……………………. dostavljaju na nadležno postupanje Ministarstvu mora, prometa i infrastrukture potpisane od strane dužnosnika Šimice Dragičevića u svojstvu predsjednika Vijeća za davanje koncesijskih odobrenja.

Uz dopis Grada Supetra dostavljena su i sljedeća koncesijska odobrenja koja je dodijelilo Vijeće za davanje koncesijskih odobrenja Grada Supetra: koncesijska odobrenja od 15. srpnja 2021. KLASA: UP/I-940-06/21-02/51, URBROJ: 2104/01-08/1-21-2, i KLASA: UP/I-940-06/21-02/50, URBROJ: 2104/01-08/1-21-2, izdana zajedničkom obrtu R.R. Watersports, koncesijska odobrenja od 15. srpnja 2021. KLASA: UP/I-940-06/21-02/48, URBROJ: 2104/01-08/1-21-2, KLASA: UP/I-940-06/21-02/47, URBROJ: 2104/01-08/1-21-2, KLASA: UP/I-940-06/21-02/46, URBROJ: 2104/01-08/1-21-2, i KLASA: UP/I-940-06/21-02/44, URBROJ: 2104/01-08/1-21-2, izdana obrtu Sto posto, koncesijsko odobrenje od 15. srpnja 2021. KLASA: UP/I-940-06/21-02/41, URBROJ: 2104/01-08/1-21-2, izdano …………………, koncesijska odobrenja od 28. svibnja 2021. KLASA: UP/I-940-06/21-02/40, URBROJ: 2104/01-08/1-21-2, i KLASA: UP/I-940-06/21-02/39, URBROJ: 2104/01-08/1-21-2, izdana trgovačkom društvu Kamp Bunja d.o.o., koncesijska odobrenja od 28. svibnja 2021. KLASA: UP/I-940-06/21-02/34, URBROJ: 2104/01-08/1-21-2, i KLASA: UP/I-940-06/21-02/33, URBROJ: 2104/01-08/1-21-2, izdana trgovačkom društvu Safari j.d.o.o., koncesijska odobrenja od 28. svibnja 2021. KLASA: UP/I-940-06/21-02/27, URBROJ: 2104/01-08/1-21-2, KLASA: UP/I-940-06/21-02/26, URBROJ: 2104/01-08/1-21-2, i KLASA: UP/I-940-06/21-02/24, URBROJ: 2104/01-08/1-21-2, izdana trgovačkom društvu Sunce hoteli d.d., koncesijska odobrenja od 28. svibnja 2021. KLASA: UP/I-940-06/21-02/22, URBROJ: 2104/01-08/1-21-2, KLASA: UP/I-940-06/21-02/20, URBROJ: 2104/01-08/1-21-2, i KLASA: UP/I-940-06/21-02/19, URBROJ: 2104/01-08/1-21-2, izdana obrtu Moonkiki, koncesijska odobrenja od 30. lipnja 2021. KLASA: UP/I-940-06/21-02/17, URBROJ: 2104/01-08/1-21-4, i KLASA: UP/I-940-06/21-02/16, URBROJ: 2104/01-08/1-21-4, izdana obrtu Inluma, koncesijsko odobrenje od 14. lipnja 2021. KLASA: UP/I-940-06/21-02/14, URBROJ: 2104/01-08/1-21-4, izdano obrtu Punta, koncesijska odobrenja od 28. svibnja 2021. KLASA: UP/I-940-06/21-02/13, URBROJ: 2104/01-08/1-21-2, KLASA: UP/I-940-06/21-02/12, URBROJ: 2104/01-08/1-21-2, KLASA: UP/I-940-06/21-02/11, URBROJ: 2104/01-08/1-21-2, i KLASA: UP/I-940-06/21-02/09, URBROJ: 2104/01-08/1-21-2, izdana Irante, taxi prijevoz na moru, koncesijska odobrenja od 28. svibnja 2021. KLASA: UP/I-940-06/21-02/08, URBROJ: 2104/01-08/1-21-2, i KLASA: UP/I-940-06/21-02/07, URBROJ: 2104/01-08/1-21-2, izdana obrtu Tosti, koncesijska odobrenja od 28. svibnja 2021. KLASA: UP/I-940-06/21-02/06, URBROJ: 2104/01-08/1-21-2, i KLASA: UP/I-940-06/21-02/03, URBROJ: 2104/01-08/1-21-2, izdana zajedničkom obrtu R.R. Watersports, te koncesijsko odobrenje od 26. svibnja 2021. KLASA: UP/I-940-06/21-02/02, URBROJ: 2104/01-08/1-21-2, izdano istom obrtu.

Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika. O pokretanju ili nepokretanju postupka, Povjerenstvo donosi pisanu odluku.

Člankom 2. stavkom 1. ZSSI-a propisano je da u obnašanju javne dužnosti dužnosnici ne smiju svoj privatni interes stavljati iznad javnog interesa. Stavkom 2. istog članka ZSSI-a propisano je da sukob interesa postoji kada su privatni interesi dužnosnika u suprotnosti s javnim interesom, a posebice kada privatni interes dužnosnika utječe na njegovu nepristranost u obavljanju javne dužnosti, zatim kada se osnovano može smatrati da privatni interes dužnosnika utječe na njegovu nepristranost u obavljanju javne dužnosti te kada privatni interes može utjecati na nepristranost dužnosnika u obavljanju javne dužnosti.

Člankom 4. stavkom 5. ZSSI-a propisano je da su povezane osobe u smislu tog Zakona osobe navedene u stavku 2. tog članka (član obitelji dužnosnika u smislu ovog Zakona je bračni ili izvanbračni drug dužnosnika, njegovi srodnici po krvi u uspravnoj lozi, braća i sestre dužnosnika te posvojitelj, odnosno posvojenik dužnosnika) te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom.

Člankom 5. stavkom 1. ZSSI-a propisano je da dužnosnici u obnašanju javnih dužnosti moraju postupati časno, pošteno, savjesno, odgovorno i nepristrano čuvajući vlastitu vjerodostojnost i dostojanstvo povjerene im dužnosti te povjerenje građana. Prema stavku 2. istoga članka ZSSI-a dužnosnici su osobno odgovorni za svoje djelovanje u obnašanju javnih dužnosti na koje su imenovani, odnosno izabrani prema tijelu ili građanima koji su ih imenovali ili izabrali, a prema stavku 3. dužnosnici ne smiju koristiti javnu dužnost za osobni probitak ili probitak osobe koja je s njima povezana niti smiju biti ni u kakvom odnosu ovisnosti prema osobama koje bi mogle utjecati na njihovu objektivnost.

Člankom 7. ZSSI-a propisana su zabranjena djelovanja dužnosnika te je pod točkom c) propisano da je dužnosnicima zabranjeno zlouporabiti posebna prava dužnosnika koja proizlaze ili su potrebna za obavljanje dužnosti.

Zakonom o pomorskom dobru i morskim lukama („Narodne novine“, br. 158/03., 100/04., 141/06., 38/09., 123/11., 56/16. i 98/19.) je u članku 38. stavcima 1. i 2. propisano da se pravnim osobama i fizičkim osobama koje su registrirane za obavljanje obrta može dati koncesijsko odobrenje za obavljanje djelatnosti na pomorskom dobru koje ne isključuje niti ograničuje opću upotrebu pomorskog dobra te da se koncesijsko odobrenje daje za obavljanje djelatnosti na: 1. morskoj obali, 2. unutarnjim morskim vodama i teritorijalnom moru Republike Hrvatske.

Člankom 39. stavcima 1., 2. i 3. Zakona o pomorskom dobru i morskim lukama propisano je da Vlada Republike Hrvatske propisom iz članka 37. stavka 1. toga Zakona određuje djelatnosti za koje se može dati koncesijsko odobrenje, te propisuje postupak i naknadu za davanje koncesijskog odobrenja te da koncesijsko odobrenje izdaje vijeće za dodjelu koncesijskih odobrenja koje ima predsjednika i četiri člana koje imenuje gradsko/općinsko vijeće. Stavkom 5. istoga članka toga Zakona propisano je da se protiv rješenja Vijeća o izdavanju koncesijskog odobrenja može podnijeti žalba ministarstvu nadležnom za poslove pomorstva.

Člankom 2. stavkom 1. Uredbe o postupku davanja koncesijskog odobrenja na pomorskom dobru („Narodne novine“, br. 36/04., 63/08., 133/13. i 63/14., u daljnjem tekstu: Uredba) propisano je da se za svaki grad/općinu na čijem području postoji pomorsko dobro osniva Vijeće za davanje koncesijskog odobrenja, a prema stavku 2. istoga članka Uredbe Vijeće daje koncesijsko odobrenje za obavljanje djelatnosti na pomorskom dobru koje ne isključuju niti ograničuju opću upotrebu pomorskog dobra. Stavkom 4. istoga članka Uredbe propisano je da je odobrenje za obavljanje djelatnosti na pomorskom dobru upravni akt na čije donošenje se primjenjuju odredbe Zakona o općem upravnom postupku, ako odredbama Zakona o pomorskom dobru i morskim lukama i odredbama iste Uredbe nije drugačije propisano.

Člankom 6. stavkom 2. Uredbe propisano je da Vijeće imenuje gradsko/općinsko vijeće u roku od 30 dana od dana stupanja na snagu iste Uredbe, a stavkom 3. istoga članka Uredbe propisano je da se Vijeće sastoji od predsjednika i četiri člana koji su predstavnici sljedećih tijela: 1. predstavnik grada/općine na čijem se području osniva Vijeće (tri predstavnika), 2. predstavnik županijskog upravnog tijela nadležnog za poslove pomorstva, 3. predstavnik lučke kapetanije/ispostave. Stavkom 6. istoga članka Uredbe propisano je da članovi Vijeća između sebe biraju predsjednika Vijeća.

Povjerenstvo nastavno na sve navedeno prvenstveno utvrđuje da zet dužnosnika nije obuhvaćen definicijom člana obitelji dužnosnika u smislu ZSSI-a kako je to propisano člankom 4. stavkom 2. ZSSI-a, slijedom čega je ispitivalo može li se iz svih utvrđenih okolnosti konkretnog slučaja zaključiti da je zet dužnosnika Šimice Dragičevića druga osoba koja se prema drugim osnovama i okolnostima opravdano može smatrati interesno povezanom s dužnosnikom.

Imajući u vidu da su koncesijska odobrenja dana trgovačkom društvu Svpetrvs hoteli d.d., koje ima sjedište u Supetru te kojem je primarna djelatnost ugostiteljstvo i turistička djelatnost, a u kojem je zet dužnosnika zaposlen na neodređeno vrijeme na radnom mjestu pomoćnika direktora tehničkog sektora u kontinuitetu od 21. siječnja 2020., dakle, prije izdavanja spornih odobrenja, Povjerenstvo ne nalazi da bi sam po sebi tazbinski odnos između dužnosnika i njegova zeta, a bez utvrđenja dodatnih okolnosti koje bi upućivale na interesnu povezanost između te dvije osobe u kontekstu primjene opće odredbe o sukobu interesa iz članka 2. ZSSI-a, upućivao na utvrđenje da bi dužnosnik na koji način svoj privatni interes sudjelovanjem u odlučivanju u postupku davanja koncesijskog odobrenja stavio iznad javnog interesa. Dodatno se napominje da u postupku davanja koncesijskih odobrenja odlučuje kolegijalno tijelo sastavljeno od pet članova, kako je to propisano odredbama Zakona o pomorskom dobru i morskim lukama i Uredbe o postupku davanja koncesijskog odobrenja na pomorskom dobru, a ne samostalno dužnosnik, kao i da je u spornom razdoblju dano niz koncesijskih odobrenja i drugim pravnim i fizičkim osobama.

Nadalje, Povjerenstvo je utvrdilo da su sva sporna koncesijska odobrenja trgovačkom društvu Svpetrvs hoteli d.d. dana nakon 20. svibnja 2021., kada je dužnosnik Šimica Dragičević prestao obnašati dužnost zamjenika gradonačelnika Grada Supetra i povodom čega istom nije prestalo članstvo u Vijeću za davanje koncesijskih odobrenja Grada Supetra, slijedom čega Povjerenstvo zaključuje da članstvo u spomenutom Vijeću nije vezano uz obnašanje dužnosti zamjenika gradonačelnika Grada Supetra već da se radi o stručnom poslu rješavanja u postupku izdavanja koncesijskih odobrenja koje je po prirodi stvari povremeno.

Naposljetku se napominje da Povjerenstvo nije ispitivalo okolnosti iz prijave koje se odnose na nezakonitost i nepravilnost u postupcima davanja koncesijskih odobrenja i koje se ističu u proslijeđenih žalbama, budući da nije nadležno za ispitivanje navedenih okolnosti već je za isto bilo nadležno Ministarstvo mora, prometa i infrastrukture.

Slijedom svega navedenog, odlučeno je kao u izreci ovoga akta.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Dužnosnik Šimica Dragičević, osobnom dostavom
2. Podnositelju prijave, na adresu iz prijave
3. Objava na internetskoj stranici Povjerenstva
4. Pismohrana